b'\n_START_ARTICLE_\nRadi\xc4\x8d Crnojevi\xc4\x87\n_START_PARAGRAPH_\nRadi\xc4\x8d Crnojevi\xc4\x87 se koncem 14. stolje\xc4\x87a prvi od od Crnojevi\xc4\x87a otvoreno, oru\xc5\xbeanim putem, suprotstavio tada vladaju\xc4\x87oj crnogorskoj dinastiji Bal\xc5\xa1i\xc4\x87a._NEWLINE_Radi\xc4\x8d je sin Crnoja \xc4\x90ura\xc5\xa1evi\xc4\x87a, osniva\xc4\x8da obitelji Crnojevi\xc4\x87a. Imao je dva brata - Stefana i Dobrovoja._NEWLINE_Vladaju\xc4\x87i Bal\xc5\xa1i\xc4\x87, Dura\xc4\x91 II., oko 1392. na\xc5\xa1ao se u neprilikama zbog nadiranja Osmanlija. Radi\xc4\x8d je kontrolirao podru\xc4\x8dja okolo Lov\xc4\x87ena i dio priobalja Skadarskoga jezera i osjetio je zgodan trenutak da trajno zbaci Bal\xc5\xa1i\xc4\x87e i zauzme prijestolje._NEWLINE_Koncem 1392. skopski sand\xc5\xbeak-beg Pa\xc5\xa1ajit nezadovoljan tijekom pregovora je uhitio \xc4\x90ur\xc4\x91a II. a Radi\xc4\x8d se sa svojim postrojbama spostio s planina i osvojio Budvu i Svetomihojsku metohiju (Boka kotorska). Radi\xc4\x8d se prozvao Gospodarem Zete a susjedna Mleta\xc4\x8dka Republika ga je podr\xc5\xbeala i dala mu svoje gra\xc4\x91anstvo._NEWLINE_Radi\xc4\x8d je produljo osvajanja, najprije Grblja a potom je udario i na grad Kotor koji je \xc4\x90ura\xc4\x91u II. pla\xc4\x87ao danak,_NEWLINE_No, \xc4\x90ura\xc4\x91 II. biva oslobo\xc4\x91en zato\xc4\x8deni\xc5\xa1tva te se vra\xc4\x87a u domovinu. U sukobu postrojbi zava\xc4\x91enih vladara, koji se odigrao 25. svibnja 1396. godine, gine Radi\xc4\x8d Crnojevi\xc4\x87 a Bal\xc5\xa1i\xc4\x87i ostaju vladati do 1421. godine._NEWLINE_U crngorskoj povjesnici nema dokumentiranih podataka da je Radi\xc4\x8d Crnojevi\xc4\x87 imao potomaka. Po\xc4\x8detkom 15. stolje\xc4\x87a sinovi njegovoga brata Stefana, \xc4\x90ura\xc4\x91 i Lje\xc5\xa1 Crnojevi\xc4\x87, igra\xc4\x87e zna\xc4\x8dajnu ulogu u politi\xc4\x8dkom i gospodarskom \xc5\xbeivotu tijekom preostale vladavine dinastije Bal\xc5\xa1i\xc4\x87a.'